1.

na Svet naslavlja naslednja priporočila: (a) naj ponovno potrdi svojo neomajno zavezanost pekinškim izhodiščem za ukrepanje in naknadnim konferencam o pregledu ter ukrepom za enakost spolov, ki so v njih začrtani; (b) naj poudari pomen pozitivnega izida 66. zasedanja Komisije OZN za položaj žensk, ki bo od 14. do 25. marca 2022, vključno s sprejetjem sklopa v prihodnost usmerjenih in ambicioznih zavez, začrtanih v politični izjavi; (c) naj zagotovi polno vključenost Parlamenta in njegovega Odbora za pravice žensk in enakost spolov v postopek odločanja o stališču EU na 66. zasedanju Komisije OZN za položaj žensk; prav tako naj mu pred pogajanji zagotovi ustrezne informacije in dostop do dokumenta o stališču EU; (d) naj zagotovi, da bo EU odločno prevzela vodilno vlogo in imela enotno stališče o pomenu krepitve vloge žensk in doseganja enakosti spolov v boju proti podnebnim spremembam, ter naj odločno ukrepa, da bi nedvoumno obsodili vse oblike nazadovanja na področju enakosti spolov ali ukrepe, ki spodkopavajo pravice, samostojnost in emancipacijo žensk na vseh področjih; (e) naj izrazi odločno podporo delu Agencije OZN za ženske, ki je osrednji subjekt v sistemu Združenih narodov za spodbujanje pravic žensk in povezovanje vseh deležnikov s tega področja, da bi uvedla spremembe v politiki in usklajevala ukrepanje; naj pozove vse države članice Združenih narodov, skupaj z EU, naj agenciji zagotovijo ustrezno financiranje; (f) naj ponovno potrdi zaveze enakosti spolov in krepitvi vloge vseh žensk in deklet, sprejete na ustreznih vrhunskih srečanjih in konferencah OZN, vključno z Mednarodno konferenco o prebivalstvu in razvoju ter njenim akcijskim programom in sklepnimi dokumenti njenih pregledov; (g) naj prizna, da podnebne spremembe, degradacija okolja in nesreče (na primer izguba ekosistemov, izguba dostopa do ključnih naravnih virov, slaba prehranjenost ter bolezni dihal, bolezni, povezane z vodo, in vektorske bolezni) nesorazmerno prizadenejo ženske v vsej njihovi raznolikosti, zlasti pripadnice domorodnih ljudstev in drugih skupnosti, odvisnih od naravnih virov; (h) naj se seznani, kako je pandemija covida-19 vplivala podnebne ukrepe, ki upoštevajo vidik spola, in zagotovi, da se bodo ti vplivi upoštevali v vseh podnebnih politikah in programih, katerih cilj naj bo tudi krepitev odpornosti in zmožnosti žensk za prilagajanje; (i) naj ponovno poudari svojo namero podpreti in razvijati prenovljen petletni akcijski načrt za enakost spolov, dogovorjen na konferenci COP25, spodbujati enakost spolov v procesu Okvirne konvencije Združenih narodov o spremembi podnebja ter dajati zgled z zavezo, da bo v delegacijah za to konferenco dosegel uravnoteženo zastopanost spolov; (j) naj odločno poudari, da ženske in dekleta niso samo osebe, ki jih prizadenejo podnebne spremembe, temveč so tudi močne nosilke sprememb pri podnebnem prehodu; naj se zaveže, da bodo ženske v vsej svoji raznolikosti plodno in enakopravno udeležene na vseh ravneh organov odločanja o podnebni politiki in ukrepih ter urejanju razmer po konfliktih; naj zagotovi enakopravno udeležbo žensk pri oblikovanju in izvajanju ambicioznih in lokaliziranih programov za pripravljenost, blažitev in prilagajanje, in s tem podnebne ukrepe, s katerimi se bo učinkovito udejanjala enakost spolov, zmanjševanje tveganja nesreč ter vključujoče in trajnostno upravljanje naravnih virov; naj spodbudi široko in plodno udeležbo civilne družbe, ženskih organizacij in marginaliziranih skupin pri odločanju in oblikovanju politike na vseh ravneh; naj spodbuja sodelovanje mladih, zlasti mladih žensk; (k) naj sprejme takojšnje ukrepe proti podnebnim spremembam, zaradi katerih morajo ljudje zapustiti domove in skupnosti, ter začne reševati vse večji problem razseljevanja prebivalstva zaradi podnebnih sprememb; (l) naj zagovarja, podpira in sprejema konkretne ukrepe za zaščito žensk, ki so ogrožene zaradi podnebnih sprememb in okoljskih katastrof, zlasti pred razseljevanjem, revščino, trgovino z ljudmi, nasiljem na podlagi spola in neustrezno prehransko varnostjo, pa tudi kadar je ogroženo njihovo preživetje; poleg tega naj zagotovi, da bodo imele dostop do osnovnih storitev ter do ustreznih in dostopnih sanitarij, ter varuje njihovo telesno in duševno zdravje, vključno s spolnim in reproduktivnim zdravjem in pravicami; (m) naj okrepi svojo zavezo, da se bo boril proti vsem oblikam nasilja na podlagi spola, zlasti ker je tveganje zanj večje pri ženskah, ki jih prizadenejo podnebne spremembe; naj okrepi preventivne ukrepe in zagotovi podporo žrtvam, da bi preprečili sekundarno viktimizacijo; naj se v okviru regionalnega in mednarodnega partnerstva dodatno zaveže, da bo pomagal usmerjati in financirati boj proti nasilju na podlagi spola; (n) naj v svojih zunanjih odnosih in vseh določbah o človekovih pravicah v mednarodnih sporazumih obravnava in odločno obsodi porast nasilja na podlagi spola, povezanega s konflikti, vključno s spolnim nasiljem, zlasti na območjih, ki jih prizadenejo podnebne spremembe; (o) naj se zavzema za izvajanje ciljno usmerjenih ukrepov za enakost spolov in jih poveže z vključevanjem načela enakosti spolov v politike na področju okolja in podnebnih sprememb; naj izvaja sistematične ocene učinka na enakost spolov, ki bodo temeljile na zbiranju razčlenjenih podatkov, da bi bolje razumeli vidike podnebnih sprememb in naravnih nesreč, vezane na spol, ter naj zagotovi strokovno znanje o enakosti spolov v ustreznih podnebnih ukrepih in politikah, tudi v okviru evropskega zelenega dogovora; naj sprejme in izvaja tako načrtovanje proračuna, prakse in časovne načrte, ki bodo upoštevali vidik spola, da se zagotovi ustrezno financiranje, namenjeno spodbujanju enakosti spolov; (p) naj prepozna povezave med podnebnimi ukrepi, ki upoštevajo enakost spolov, in pravičnim prehodom, da bi spodbujali priložnosti v zelenem gospodarstvu, v katere bodo vključeni vsi; naj zagotovi, da bodo vse politike, povezane z zelenim prehodom, upoštevale potrebe, vezane na spol, in ne bodo negativno vplivale na ženske, dekleta in osebe, ki se soočajo s presečno diskriminacijo; (q) naj se zaveže, da bo organiziral usposabljanje uradnikov EU, osredotočeno na enakost spolov, zlasti uradnikov, ki se ukvarjajo z razvojno in podnebno politiko; (r) naj gradi in krepi odpornost žensk in deklet, ko gre za podnebne spremembe, degradacijo okolja in okoljske katastrofe, in sicer z vlaganjem v socialne storitve, zdravstvene sisteme in sisteme oskrbe, ki upoštevajo vidik spola, ter naj jim zagotovi dostojno delo; (s) naj se zavzema, da bi se več prizadevanj usmerilo v večjo vključenost žensk na trg dela, in bolje podpre žensko podjetništvo na področju podnebne in okoljske tehnologije ter raziskav; naj si prizadeva za več inovacij na teh ključnih področjih, hkrati pa spodbuja finančno neodvisnost žensk; (t) naj pozove EU in države članice, naj spodbujajo dostop žensk v vsej njihovi raznolikosti do novih zaposlitvenih možnosti, ki jih ponuja zeleni prehod, da bi zagotovili, da bodo zelena delovna mesta za vse enako koristna in dostopna; naj olajša in izboljša dostop žensk do informacij in izobraževanja, tudi na področju znanosti, tehnologije in ekonomije, s čimer bi okrepili njihovo znanje, veščine in priložnosti za sodelovanje pri okoljskih odločitvah, hkrati pa se borili proti spolnim stereotipom; (u) naj prizna, da so sektorji, v katerih je večina delovne sile žensk (kot je oskrba), ogljično nevtralni; naj izkoristi to dejstvo in priložnosti, ki iz njega izhajajo, ter naj spodbuja te sektorje kot sredstvo za spopadanje s podnebnimi spremembami in pravični prehod; (v) naj pozove države članice in EU, naj v celoti izvajajo akcijski načrt EU za enakost spolov III in uresničijo cilje prednostnega področja o podnebnih spremembah in okolju; (w) naj zaščiti pravice zagovornic okoljskih človekovih pravic in jim nudi posebno podporo ter zagotovi, da se bodo kršitve in zlorabe proti njim preiskale in da bodo storilci odgovarjali za svoja dejanja; naj lokalnim organizacijam za pravice žensk zagotovi podporo z ustreznim financiranjem in odpravo omejitev, zaradi katerih je ovirana njihova zmožnost delovanja; (x) naj poudari, da je treba zaščititi in spodbujati pravice skupin, ki se srečujejo z večplastnimi in presečnimi oblikami diskriminacije, vključno z invalidkami, temnopoltimi ženskami in ženskami drugih ras, migrantkami in pripadnicami etničnih manjšin, starejšimi ženskami, ženskami na podeželju in na neposeljenih območjih, materami samohranilkami in osebami LGBTIQ; naj dejavno spodbuja koncept boja proti večplastni diskriminaciji in naj v delo vseh organov OZN ter EU in njenih držav članic vključi presečno analizo;